नोएडा। कहते हैं जिनका कोई नहीं होता उनका खुदा होता है। कहा यह भी जाता है कि भगवान खुद हर जगह नहीं हो सकता, इसलिए उसने मां बनाई। नोएडा में एक ऐसी ही महिला हैं, जो अपनी जिंदगी में एक साथ दो अहम किरदार निभा रही हैं। एक मां का और और दूसरा शिक्षिका का। वह मां भी एक-दो नहीं, पूरे 400 बच्चों की हैं। जी हां, हम बात कर रहे हैं 60 वर्षीय अंजिना राजगोपाल की, जो ऐसे मासूमों को अपनाती हैं, जिन्हें उनके अपने छोड़ चुके होते हैं। करीब 30 साल में वह अब तक 400 ऐसे बच्चोंं का जीवन संवार चुकी हैं। उन्हें इस काबिल बनाया कि आज वे बड़ी कंपनियों में ऊंचे ओहदो पर हैं और अपने परिवार के साथ नए जीवन का आनंद ले रहे हैं।